ร้านตั้งอยู่ในตึก ITF ด้านล่าง ทางลานจอดรถ สามารถเข้านราธิวาส ซอย 1 ก้อได้ ขวามือจะมีอาคารจอดรถ itf สามารถปั๊มบัตรจอดฟรีกับทางร้านได้

ร้านไม่ใหญ่มาก มีประมาณ 7 โต๊ะ + เค้าเตอร์ 6 ที่นั่ง

มีทั้งแบบบุฟเฟ่ และสั่งแบบจานเดียว วันนี้ผมทางแบบจานเดียวเนื่องจากทางร้านมีโปรโมชั่นลด 50 - 70% ทุกเมนู ซึ่งราคาถูกลงมาก เรียกได้ว่าถูกจริงๆ 

อาหารที่ทานวันนี้:
เห็ดเข็มทองผัดเนย 33 บาท - โดยรวมรสชาติตามมาตรฐานทั่วไป

ปลาซาบะย่างซีอิ๊ว 55 บาท - จานนี้ผมรู้สึกไม่ปลื้มคับ เนื้อปลาย่างมาแห้งๆ แข็งๆ ชิ้นเล็ก

ปลาแซลมอนย่างซีอิ๊ว 66 บาท - ชิ้นขนาดกลางๆ ไม่เล็กเกินไป สมราคาคับ รสชาติดี

อิจิบังแซนวิส 66 บาท - มี 4 ชิ้นใหญ่ๆ ไส้ข้างในน่าจะเป็นปลาทูน่า ด้านนอกกรอบๆแป้งเทมปุระ โดยรวมอร่อยคับ

ข้าวห่อสาหร่ายหน้าปลาแซลมอนย่าง 66 บาท - มา 5 ชิ้นใหญ่ๆ เต็มปากเต็มคำ เครื่องแน่นดีคับ ซอสราดอร่อย จานนี้ถือว่าคุ้มมากๆ

ข้าวแกงกระหรี่กุ้งเทมปุระ 55 บาท - แกงกระหรี่หอม รสเข้มดี โดยรวมผ่านกับราคาแค่ 55 บาท

ข้าวหน้าปลาแซลมอนสับกับต้นหอม 66 บาท - จานนี้เยอะพอสมควร ทานไปมากๆแล้วจะเลี่ยน หอมน้ำมันงาดี

โดยรวมคุณภาพเทียบกะราคา ถือว่าคุ้มมาก ราคาถูก แต่ราคาข้างต้นจะมีบวก VAT 7% กะ Service charge 5% แต่ก้อยังถือว่าถูกอยู่ เมนูซูชิทำได้ดี คำใหญ่ เครื่องแน่น ประทับใจทั้ง 2 จาน

15/04/57